smcproject/ml-wiki-sentences huggingface dataset:
'കറുത്ത ദബിനെത്ത്' എന്നറിയപ്പെടുന്ന,  പുറമേ പ്രാദേശികമായി 'ടോമി രൊദ്ഫൊര്ദ്' അറിയപ്പെടുന്ന ഇതിന്റെ  മാർട്ടോക്കിലെ  കിങ്സ് ബറി എപിസ്കൊപി എന്നയിടത്ത് വളർത്തിയെടുത്തു.
ഇത് 'ഡാബിനെറ്റ്' എന്നതിനു സമാനമാണ്, പക്ഷേ ഇതിനു ധൂമ്രനൂൽ നിറവും പൊതുവെ കൂടുതൽ ഊർജ്ജസ്വലവുമാണ്.
"ബിറ്റർ‌സ്വീറ്റ്" സൈഡർ ആപ്പിൾ എന്ന് തരംതിരിക്കപ്പെട്ട 'ഡാബിനെറ്റിന്' ചെറിയ, മഞ്ഞ-പച്ച നിറമുള്ള ചുവന്ന നിറമുണ്ട്, സാധാരണയായി നവംബറിൽ യുണൈറ്റഡ് കിംഗ്ഡത്തിൽ വിളവെടുക്കുന്നു.
മാംസം പച്ചകലർന്നതും സുഗന്ധമുള്ളതുമാണ്.
മരത്തിന് താരതമ്യേന ചെറുതും പടരുന്നതുമായ ഒരു ശീലമുണ്ട്; ഇതിന് ആപ്പിൾ ചുണങ്ങിനും കാൻകറിനും ഉയർന്ന പ്രതിരോധമുണ്ട്.
ആസിഡ് ഉള്ളടക്കം 0.18%
ഈ ഫലം ഒരു ഇനം സൈഡർ നടത്താൻ മതിയായ ഗുണനിലവാരം ആണ്, ആരാ സൈഡർ കോ എന്ന,വാണിജ്യ സിഡെർ നിർമ്മാതാക്കൾ 'ദബിനെത്ത്' ആപ്പിൾ, കൊണ്ടു  മാത്രം  നിർമ്മിച്ച ബീയർ , സിഡർ എന്നിവ വിപണനം ചെയ്യുന്നു പരാമർശങ്ങൾ "Dabinett", National Fruit Collection, University of Reading and Brogdale Collections, retrieved 18 October 2015
ദാമോദർ നദി ഇംഗ്ലീഷ് വിലാസം https://ml.wikipedia.org/wiki/Damodar_River
ഇന്ത്യയിലെ ഒരു നദിയാണ് ദാമോദർ ( ബെംഗാളി : দামোদর নদ).
ഝാർഖണ്ഡ് , പശ്ചിമ ബംഗാൾ എന്നീ സംസ്ഥാനങ്ങളിലൂടയാണ് ഈ നദി ഒഴുകുന്നത്.
ഹൂഗ്ലി നദിയുടെ ഒരു പ്രധാന പോഷകനദിയാണിത്.
592 കിലോമീറ്റർ ആണ് ഇതിന്റെ നീളം.
ഝാർഖഡിലെ ചില പ്രാദേശിക ഭാഷകളിൽ ഈ നദിക്ക് ദമുദ എന്നും പേരുണ്ട്.
വിശുദ്ധ ജലം എന്നാണ് ഈ വാക്കിന്റെ അർത്ഥം.
വെള്ളപ്പൊക്കവും ദിശമാറി ഒഴുകലും മൂലം വർഷംതോറും വൻ നാശനഷ്ടങ്ങൾ വരുത്തിവയ്ക്കുന്നതിനാൽ "ബംഗാളിന്റെ ദുഃഖം" എന്നും ഈ നദി അറിയപ്പെട്ടിരുന്നു.
എന്നാൽ ദാമോദർ താഴ്വരയിലെ അണക്കെട്ടുകളുടെ നിർമ്മാണത്തോടെ ഈ നാശനഷ്ടങ്ങൾ ഒരു പരിധിവരെ തടയാനായിയിട്ടുണ്ട്.
കിഴക്കൻ ഇന്ത്യയിലെ ഝാർഖഡ് സംസ്ഥാനത്തിലെ ചോട്ടാ നാഗ്പൂർ സമതലത്തിൽ സ്ഥിതിചെയ്യുന്ന പലമൗ ജില്ലയിലെ ചാന്ദ്‌വ ജില്ലക്കടുത്താണ് ദാമോദർ നദിയുടെ ഉദ്ഭവസ്ഥാനം.
ദാമോദർ ഉദ്ഭവസ്ഥാനത്തുനിന്ന് കിഴക്ക് ദിശയിൽ 592 കിലോമീറ്റർ ഒഴുകുന്നു.
ബരാകർ നദിയാണ് ഇതിന്റെ പ്രധാന പോഷക നദി.
പശ്ചിമ ബംഗാളിലെ ഡിഷർഘറിനടുത്തുവച്ചാണ് ബരാകർ, ദാമോഡറിനോട് ചേരുന്നത്.
കൊനാർ , ബൊകാറോ , ഹഹാരോ , ജംനൈ , ഘാരി , ഗുവായിയ , ഖാദിയ എന്നിങ്ങനെ മറ്റ് പല പോഷകനദികളും ഉപപോഷകനദികളും ദാമോഡറിനുണ്ട്.
കൊൽക്കത്തയുടേ തെക്ക് ഭാഗത്തായി ദാമോദർ ഹൂഗ്ലി നദിയോട് ചേരുന്നു.
22°17′N 88°05′E ﻿ / ﻿ 22.283°N 88.083°E ﻿ / 22.283; 88.083
ദാമൻ, ഡിയു (ലോകസഭാ മണ്ഡലം) ഇംഗ്ലീഷ് വിലാസം https://ml.wikipedia.org/wiki/Daman_and_Diu_(Lok_Sabha_constituency)
പശ്ചിമ ഇന്ത്യയിലെ കേന്ദ്രഭരണ പ്രദേശമായ ദാമൻ, ഡിയു എന്നിവിടങ്ങളിലെ ഏക ലോകസഭാ(പാർലമെന്ററി) മണ്ഡലമാണ് ദാമൻ, ഡിയു ലോകസഭാ മണ്ഡലം .
ഈ മണ്ഡലം 1987 ൽ ഗോവ, ദാമൻ, ദിയു പുനഃസംഘടന ആക്റ്റ്, 1987 (ആക്റ്റ് 18 1987) എന്നചട്ടത്തിനു കീഴിൽ ആണ്  നിലവിൽ വന്നത്, ബിജെപി യിലെ ലാലുഭായ് പട്ടേൽ ആണ് നിലവിലെ ലോകസഭാംഗം .
ലോകസഭാംഗങ്ങൾ
കോൺഗ്രസ് Independent ബിജെപി തിരഞ്ഞെടുപ്പ് അംഗം പാർട്ടി 1987 ഉപതിരഞ്ഞെടുപ്പ് ഗോപാൽഭായ് തണ്ടേൽ ഇന്ത്യൻ നാഷണൽ കോൺഗ്രസ് 1989 ദേവ്ജിഭായ് തണ്ടേൽ സ്വതന്ത്രം 1991 ഭാരതീയ ജനതാ പാർട്ടി 1996 ഗോപാൽഭായ് തണ്ടേൽ ഇന്ത്യൻ നാഷണൽ കോൺഗ്രസ് 1998 ദേവ്ജിഭായ് തണ്ടേൽ ഭാരതീയ ജനതാ പാർട്ടി 1999 ദഹ്യാഭായ് പട്ടേൽ ഇന്ത്യൻ നാഷണൽ കോൺഗ്രസ് 2004 2009 ലാലുഭായ് പട്ടേൽ ഭാരതീയ ജനതാ പാർട്ടി 2014 2019 ഇതും കാണുക ദാമനും ഡിയുവും 1987 ദാമൻ, ഡിയു ഉപതിരഞ്ഞെടുപ്പ് ലോക്സഭയിലെ മണ്ഡലങ്ങളുടെ പട്ടിക പരാമർശങ്ങൾ ദാമനും ദിയു ലോക്സഭാ തിരഞ്ഞെടുപ്പ് 2019 ഫലങ്ങളുടെ വെബ്സൈറ്റ് Archived 2019-06-08 at the Wayback Machine .
ദാമോദരൻ നായർ
ഇന്ത്യൻ വംശജനായ മുൻ ഫിജിയൻ രാഷ്ട്രീയക്കാരനും അഭിഭാഷകനുമാണ് ദാമോദരൻ നായർ .
2003 അവസാനത്തോടെ ഒരു വാഹനാപകടത്തിൽ നിലവിലെ ഫിജിയൻ പ്രസിഡന്റ് പ്രവീൺ സിങ്ങ് മരണത്തെത്തുടർന്ന് 2004 ജനുവരി 17 ന്  പ്രതിനിധി സഭയിലേക്ക്  ഉപതെരഞ്ഞെടുപ്പ് നടന്നു.
ഈ ഉപതിരഞ്ഞെടുപ്പിൽ തവുവ ഓപ്പൺ നിയോജകമണ്ഡലം പ്രതിനിധിയായി ഫിജി ലേബർ പാർട്ടി (എഫ്എൽപി)യിൽ നിന്ന് ദാമോദരൻ നായർ മത്സരിക്കുകയും തെരഞ്ഞെടുക്കപ്പെടുകയും ചെയ്തു.
2006 മെയിൽ നടന്ന പാർലമെന്റ് തിരഞ്ഞെടുപ്പിൽ ദാമോദരൻ നായർ വീണ്ടും തിരഞ്ഞെടുക്കപ്പെട്ടു.
2006 ഡിസംബർ 5ലെ സൈനിക അട്ടിമറി മൂലം അദ്ദേഹത്തിന്റെ പാർലമെന്ററി ജീവിതം അവസാനിച്ചു.
2009 ജനുവരിയിൽ, കനത്ത വെള്ളപ്പൊക്കം ബാധിച്ച തവുവ ജില്ലയിലെ ആളുകൾക്കുവേണ്ടി ദാമോദരൻ നായർ സഹായം അഭ്യർത്ഥിച്ചു.
ദായക്കളി ഇംഗ്ലീഷ് വിലാസം https://ml.wikipedia.org/wiki/Dayakali ദായക്കളി :കളം
രണ്ടോ നാലോ ആളുകൾക്ക് രണ്ടു ടീമുകളിലായി പങ്കെടുക്കാവുന്നതാണ്.
ദായക്കളി ചിലയിടങ്ങളിൽ കവടി കളി എന്നും പറയുന്നു.
ഇരുപത്തിയഞ്ച് ചെറുകള്ളികളുള്ള സമചതുരമാണ് കളിക്കളം.
അതിൽ 'X ' എന്ന ചിഹ്നം  ഇട്ട കളങ്ങളെ 'ചേല' എന്നാണ് പറയുക .
കളിക്കാർ ചേലയുടെ നേർക്കാണ് ഇരിക്കുന്നത് .
നേർക്കുനേർ ഇരിക്കുന്നവർ ഒരേ ടീമിൽപെട്ടവരായിരിക്കും .
ഓരോരുത്തർക്കും മൂന്ന് (ചിലയിടങ്ങളിൽ നാല് ) കരുക്കൾ വീതം ഉണ്ടായിരിക്കും .
കൂടാതെ ,കൂടാതെ കക്കയോ ,കവടിയോ നാലെണ്ണം വീതം വേണം .
അതെറിഞ്ഞാണ് കളിക്കുക .
കക്ക മേൽപ്പോട്ടെരിഞ്ഞ് നാലും മലർന്നുവീണാൽ സംഖ്യ നാലയാണ് കണക്കാക്കുക .
നാലും കമഴുന്നുവീണാൽ സംഖ്യ എട്ടായിരിക്കും .
മൂന്നെണ്ണം മലർന്നുവീണാൽ സംഖ്യ മൂന്നും ,രണ്ടെണ്ണം മലർന്നുവീണാൽ സംഖ്യ രണ്ടുമായിരിക്കും.
ഒരെണ്ണം മാത്രം മലർന്നുവീണാൽ അത് ഒന്നാണ് .
അതിന് 'ദായം' എന്ന് പറയും .
കളിക്കളത്തിൽ കരു കയറ്റാൻ പറ്റുകയുള്ളു .
അവനവന്റെ നേർക്കുള്ള ചേലയിലുടെയാണ് കരു കയറ്റേണ്ടത് .
കരു ചേലയിൽ വച്ചു കഴിഞ്ഞാൽ പിന്നെ കവടി വീഴുന്നത് അനുസരിച്ചാണ് കരു നീക്കുക .
ഇങ്ങനെ കരു നീക്കുമ്പൊൾ എതിർടീമിൽപ്പെട്ട ആളുടെ കരു ഉള്ള കളത്തിലാണ് തന്റെ കരു വരുന്നതെങ്കിൽ എതിർ കക്ഷിയുടെ കരു കൊത്തി പുറത്തു കളയാം .
ആദ്യം എതിർകക്ഷിയുടെ കരുക്കളെല്ലാം വെട്ടി പുറത്തു കളയുന്നവൻ വിജയിക്കും .
അല്ലെങ്കിൽ എല്ലാ നടുവിലെ കളത്തിൽ എത്തിച്ചാലും വിജയിക്കും .
എട്ടെറിഞ്ഞുകളി, എട്ടുകളി ,എന്നീ പേരുകളിലും ,ദായക്കളി അറിയപ്പെടുന്നു.
എട്ടെറിഞ്ഞുകളിയിൽ ചെലയിൽ നിന്ന് കരു കൊത്തുവാൻ പാടില്ല .
അവലംബം ↑ {{ cite news }} : Check date values in: | accessdate= ( help ) ↑ {{ cite news }} : Check date values in: | accessdate= ( help )
ദ വിർജിൻ ഓഫ് ദ ലില്ലീസ് ഇംഗ്ലീഷ് വിലാസം https://ml.wikipedia.org/wiki/La_Vierge_au_lys
1899-ൽ ഫ്രഞ്ച് കലാകാരനായ വില്യം-അഡോൾഫ് ബോഗുറേ ചിത്രീകരിച്ച ഒരു എണ്ണഛായാചിത്രമാണ് ദ വിർജിൻ ഓഫ് ദ ലില്ലീസ് (ഫ്രഞ്ച്: La Vierge au lys) 27 × 18.5 cm വലിപ്പമുള്ള ഈ ചിത്രം ഇപ്പോൾ സ്വകാര്യ ഉടമസ്ഥതയിലാണ് സൂക്ഷിച്ചിരിക്കുന്നത്.
ദ വുമൺ ഇൻ വൈറ്റ് ഇംഗ്ലീഷ് വിലാസം https://ml.wikipedia.org/wiki/The_Woman_in_White_(novel)
വിൽക്കി കോളിൻസ് രചിച്ച ഒരു ഇംഗ്ലീഷ് ദുരൂഹനോവലാണ് ദ വുമൺ ഇൻ വൈറ്റ് ( ശീർഷകത്തിന്റെ മലയാളപരിഭാഷ: വെള്ളവസ്ത്രധാരിയായ സ്ത്രീ ).
എപ്പിസ്റ്റോളറി ശൈലിയിലുള്ള ഈ നോവൽ 1859-60 കാലഘട്ടത്തിൽ പരമ്പരാരൂപത്തിലും, 1860-ൽ പുസ്തകരൂപത്തിലും പുറത്തിറങ്ങി.
ആദ്യത്തെ ദുരൂഹനോവലുകളിലൊന്നായും മികച്ച ആദ്യകാലസെൻസേഷൻ നോവലുകളിലൊന്നായും വ്യാപകമായി വിലയിരുത്തപ്പെടുന്നു.
ദ മൂൺസ്റ്റോൺ എന്ന നോവലിനൊപ്പം കോളിൻസിന്റെ ഏറ്റവും നല്ല നോവലായി ദ വുമൺ ഇൻ വൈറ്റ് വിലയിരുത്തപ്പെടുന്നു.
പിൽക്കാല സ്വകാര്യഅപസർപ്പകർ അവലംബിക്കുന്ന നിരവധി അന്വേഷണമാർഗ്ഗങ്ങൾ ഈ കഥയിലെ നായകനായ വാൾട്ടർ ഹാർട്രൈറ്റ് ഉപയോഗപ്പെടുത്തുന്നത് കണക്കാക്കി, അപസർപ്പകകഥകളിലെ പ്രഥമോദാഹരണങ്ങളിലൊന്നായും വിലയിരുത്തപ്പെടുന്നു.
കോളിൻസിന്റെ നിയമപരിജ്ഞാനം, ഈ കഥയിലുപയോഗിച്ചിരിക്കുന്ന വിവിധ വിവരണങ്ങളിൽ നിഴലിച്ചുകാണാം.
കൂടാതെ 'കോടതിയിൽ ഒരു കുറ്റകൃത്യത്തിന്റെ കഥ ഒന്നിലധികം സാക്ഷികൾ പറയുന്നതുപോലെ, ഈ കഥ ഒന്നിലധികം പേരുടെ തൂലികയിലൂടെയാണ് അവതരിപ്പിക്കുന്നത്' എന്ന് കഥയുടെ ആരംഭത്തിൽത്തന്നെ അദ്ദേഹം ചൂണ്ടിക്കാണിക്കുന്നു.
പത്തൊമ്പതാം നൂറ്റാണ്ടിന്റെ മദ്ധ്യത്തിൽ ഇംഗ്ലണ്ടിൽ നടക്കുന്ന ഒരു കഥയാണ് ഈ നോവലിൽ ചിത്രീകരിച്ചിരിക്കുന്നത്.
ഒരു സ്ത്രീയുടെ സ്വത്ത് തട്ടിയെടുക്കുന്നതിന് അവരുടെ ഭർത്താവും, സുഹൃത്തും ചേർന്ന് നടത്തുന്ന നിഗൂഢപ്രവർത്തികളും അതിന്റെ അനന്തരഫലങ്ങളിൽ നിന്നും ആ സ്ത്രീയെ മോചിപ്പിക്കുന്നതിന് കഥാനായകനായ വാൾട്ടർ ഹാർട്രൈറ്റിന്റെ ബുദ്ധിപരമായ നീക്കങ്ങളുമാണ് കഥയുടെ കാതൽ.
ഈ നോവലിനെ അടിസ്ഥാനമാക്കി നിരവധി ചലച്ചിത്രങ്ങൾ പുറത്തിറങ്ങിയിട്ടുണ്ട്.
പരമ്പരരൂപത്തിൽ ബി.ബി.സിയും പലതവണ ഇത് ചിത്രീകരിച്ചിട്ടുണ്ട്.
ഇതിന്റെ നാടകരൂപം വിൽക്കി കോളിൻസ് തന്നെ പുറത്തിറക്കിയിട്ടുണ്ട്.
ചില സംഗീതനാടകരൂപങ്ങളും ഇതിനെ അധികരിച്ച് പുറത്തിറങ്ങിയിട്ടുണ്ട്.
ഈ നോവലിന്റെ വൻവിജയം, തുടർന്നുള്ള രണ്ടു ദശാബ്ദങ്ങൾ നീണ്ടുനിന്ന സെൻസേഷൻ നോവലുകളുടെ ഒരു കുത്തൊഴുക്കിന് തന്നെ കാരണമായി.
ദുരൂഹമായ ആരംഭത്തോടെയുള്ളതും ഉടനീളം ആകാംഷ നിലനിർത്തുന്നതുമായ ഈ നോവൽ ഡിക്കൻസിന്റെ ഓൾ ദ ഇയർ എറൗണ്ട് എന്ന ആനുകാലികത്തിൽ 1859-ൽ പരമ്പരയായി പ്രസിദ്ധീകരിക്കുമ്പോൾത്തന്നെ ഒട്ടനവധി ആസ്വാദകരെ ആകർഷിച്ചു.
ആനുകാലികത്തിന്റെ പുതിയ പതിപ്പുകൾക്കായി ആളുകൾ കാത്തുനിന്നിരുന്നു.
ഈ ആനുകാലികത്തിന്റെ പ്രതികളുടെ എണ്ണം കുത്തനെ ഉയർന്നു.
1860-ൽ പുസ്തകമായി പ്രസിദ്ധീകരിച്ചതിന്റെ ആദ്യവർഷം തന്നെ 8 തവണ വീണ്ടും അച്ചടിക്കപ്പെട്ടു.
നോവലിന്റെ പ്രചാരം സാഹിത്യലോകത്ത് മാത്രം ഒതുങ്ങിനിന്നില്ല.
വുമൺ ഇൻ വൈറ്റ് എന്ന് പേരിട്ട നിരവധി ഉപഭോഗവസ്തുക്കളും ഇക്കാലത്ത് പുറത്തിറങ്ങിയിരുന്നു.
കഥാപാത്രങ്ങൾ വാൾട്ടർ ഹാർട്രൈറ്റ് - കഥാനായകൻ, നിർധനനായ ഒരു ചിത്രകലാദ്ധ്യാപകൻ പ്രൊഫസർ പെസ്ക - ഇറ്റലിക്കാരനായ അദ്ധ്യാപകൻ, വാൾട്ടർ ഹാർട്രൈറ്റിന്റെ സുഹൃത്ത് ആൻ കാത്തറിക്ക് - കഥയുടെ ശീർഷകകഥാപാത്രം - വെള്ളവസ്ത്രധാരിയായ സ്ത്രീ മരിയൻ ഹാൾകോമ്പ് - ലിമ്മറിഡ്ജിലെ അർദ്ധസഹോദരിമാരായ പ്രഭുകുമാരികളിൽ ഒരുവൾ, വാൾട്ടർ ഹാർട്രൈറ്റിന്റെ ശിഷ്യയും സുഹൃത്തും ലോറ ഫെയർലി - നായികാപ്രാധാന്യമുള്ള കഥാപാത്രം - ലിമ്മറിഡ്ജിലെ അർദ്ധസഹോദരിമാരായ പ്രഭുകുമാരികളിൽ ഒരുവൾ, വാൾട്ടർ ഹാർട്രൈറ്റിന്റെ ശിഷ്യയും കാമുകിയും ഫ്രെഡറിക് ഫെയർലി - ലിമ്മറിഡ്ജിലെ കാരണവർ, ലോറയുടെ ഇളയച്ഛൻ വിൻസന്റ് ഗിൽമോർ - ലിമ്മറിഡ്ജിലെ കുടുംബവക്കീൽ മിസിസ് ക്ലെമന്റ്സ് - ആൻ കാത്തറിക്കിന്റെ സഹായി പെഴ്സിവൽ ഗ്ലൈഡ് - ലോറയുടെ ഭാവിവരൻ, പിൽക്കാലത്ത് ഭർത്താവ് കൗണ്ട് ഫോസ്കോ - ഇറ്റലിക്കാരനായ പ്രഭു, പെഴ്സിവൽ ഗ്ലൈഡിന്റെ സുഹൃത്ത് മാഡം ഫോസ്കോ - കൗണ്ട് ഫോസ്കോയുടെ ഭാര്യ, ലോറ ഫെയർലിയുടെ അമ്മായി മിസിസ് കാത്തറിക്ക് - ആൻ കാത്തറിക്കിന്റെ അമ്മ കഥ ഒന്നാം ഘട്ടം വെള്ളവസ്ത്രം ധരിച്ച സ്ത്രീയും വാൾട്ടർ ഹാർട്രൈറ്റും - നോവലിന്റെ 1890-ൽ പുറത്തിറങ്ങിയ ഒരു പതിപ്പിന്റെ പുറംചട്ട
ലണ്ടന്റെ പ്രാന്തപ്രദേശത്ത് വസിക്കുന്ന നിർധനനായ വാൾട്ടർ ഹാർട്രൈറ്റിന്, പ്രൊഫസർ പെസ്കയുടെ സഹായത്തോടെ വടക്കൻ ഇംഗ്ലണ്ടിലെ കംബർലൻഡിലെ ലിമ്മറിഡ്ജ് കുടുംബത്തിലെ അർദ്ധസഹോദരിമാരായ പ്രഭുകുമാരികൾക്ക് ചിത്രരചനാദ്ധ്യാപകനായി ജോലി ലഭിക്കുന്നു.
ലണ്ടനിൽ നിന്ന് കംബർലൻഡിലേക്കുള്ള വഴിയിൽ അർദ്ധരാത്രി, വെള്ളവസ്ത്രം ധരിച്ച ഒരു സ്ത്രീയെ കണ്ടുമുട്ടുകയും, അവരെ പിന്തുടരുന്നവരിൽ നിന്നും രക്ഷപ്പെടാൻ സഹായിക്കുകയും ചെയ്യുന്നു.
തന്റെ ദുരവസ്ഥയെക്കുറിച്ചും, വാൾട്ടർ ജോലി ചെയ്യാൻ പോകുന്ന ലിമ്മറിഡ്ജ് വീട്ടിലെ സഹോദരിമാരുടെ അമ്മയുമായി തനിക്കുണ്ടായിരുന്ന മുൻബന്ധങ്ങളെക്കുറിച്ചും ചില സൂചനകൾ മാത്രം വാൾട്ടർക്ക് നൽകി സ്ത്രീ രക്ഷപ്പെടുന്നു.
ഈ സ്ത്രീ ഒരു ഭ്രാന്താലയത്തിൽ നിന്നും രക്ഷപ്പെട്ടതാണെന്ന് പിന്തുടർന്നവരിൽ നിന്നും വാൾട്ടർ മനസ്സിലാക്കുന്നു.
ലിമ്മറിഡ്ജ് വീട്ടിലെത്തുന്ന വാൾട്ടർ ഹാർട്രൈറ്റ് അവിടെ അർദ്ധസഹോദരികളായ മരിയൻ ഹാൾകോമ്പിനും ലോറ ഫെയർലിക്കും ചിത്രരചന പഠിപ്പിക്കാനാരംഭിക്കുന്നു.
മരിയൻ ഹാൾകോമ്പുമായി ചങ്ങാത്തത്തിലാകുന്ന ഹാർട്രൈറ്റ്, വെള്ളവസ്ത്രം ധരിച്ച സ്ത്രീയെക്കണ്ട അനുഭവം അവരുമായി പങ്കുവെക്കുന്നു.
തന്റെ അമ്മ, ലോറയുടെ പിതാവിനെഴുതിയ ചില കത്തുകളിൽ നിന്ന് ആൻ കാത്തറിക്ക് എന്ന വെള്ളവസ്ത്രം ധരിച്ച സ്ത്രീയെക്കുറിച്ചുള്ള ചില വിവരങ്ങൾ മനസ്സിലാക്കുന്നു.
ഒപ്പം ആൻ കാത്തറിക്കും ലോറ ഫെയർലിയും തമ്മിലുള്ള അസാമാന്യസാദൃശ്യവും കണ്ടെത്തുന്നു.
ഇതിനിടയിൽ വാൾട്ടർ ഹാർട്രൈറ്റ്, ലോറ ഫെയർലിയുമായി നിശ്ശബ്ദപ്രണയത്തിലാകുന്നു.
എന്നാൽ ലോറയുടെ വിവാഹം അവളുടെ മരണമടഞ്ഞ പിതാവിന്റെ താല്പര്യപ്രകാരം വർഷങ്ങൾക്കു മുൻപേ സർ പെഴ്സിവൽ ഗ്ലൈഡ് എന്ന പ്രഭുവുമായി നിശ്ചയിക്കപ്പെട്ടിരുന്നു.
ലോറയും വാൾട്ടറും തമ്മിലുള്ള പ്രണയം തിരിച്ചറിഞ്ഞ മരിയൻ ഹാൾകോമ്പ്, വാൾട്ടർ ഹാർട്രൈറ്റിനോട് കാര്യങ്ങൾ വിശദീകരിക്കുകയും ലോറയെ കൂടുതൽ വിഷമസന്ധിയിലേക്ക് വലിച്ചിഴക്കാതെ, വിവാഹം നിശ്ചയിക്കുന്നതിനായി പെഴ്സിവൽ ഗ്ലൈഡ് ലിമ്മറിഡ്ജിലെത്തുന്നതിനുമുൻപ് അവിടം വിട്ടുപോകണമെന്നും അഭ്യർത്ഥിക്കുന്നു.
ഈ സമയത്ത് പെഴ്സിവൽ ഗ്ലൈഡുമായുള്ള വിവാഹത്തിൽ നിന്നും പിന്തിരിപ്പിക്കുന്നതിന് പ്രേരിപ്പിച്ച് ലോറ ഫെയർലിക്ക് ഒരു ഊമക്കത്ത് വരുന്നു.
ലിമ്മറിഡ്ജിലെത്തിയ ആൻ കാത്തറിക്കാണ് ഈ കത്തയച്ചതെന്ന് മരിയനും വാൾട്ടറും കണ്ടെത്തിയെങ്കിലും, ഉടൻ തന്നെ ആൻ അവിടെ നിന്നും അപ്രത്യക്ഷമാകുന്നു.
തുടരന്വേഷണങ്ങളിൽ പെഴ്സിവൽ ഗ്ലൈഡിനെതിരെയുള്ള അപവാദങ്ങൾക്ക് തെളിവൊന്നും കണ്ടെത്താനാവത്തതിനാൽ ലോറയും പെഴ്സിവൽ ഗ്ലൈഡും തമ്മിലുള്ള വിവാഹം നടന്നു.
മരിയന്റെ അഭ്യർത്ഥന സ്വീകരിച്ച് വാൾട്ടർ ഹാർട്രൈറ്റ്, വിവാഹനിശ്ചയത്തിനു മുൻപേ ലിമ്മറിഡ് വിട്ടുപോകുകയും പ്രണയനൈരാശ്യത്തിൽ ഇംഗ്ലണ്ട് വിട്ട് മദ്ധ്യ അമേരിക്കയിലേക്കുള്ള പര്യവേഷണ സംഘത്തോടൊപ്പം യാത്രയാകുകയും ചെയ്തു.
വിവാഹശേഷം പെഴ്സിവൽ ഗ്ലൈഡും ലോറയും (ലേഡി ഗ്ലൈഡ്) ആറു മാസക്കാലത്തേക്ക് യൂറോപ്യൻ പര്യടനത്തിനു പോകുകയും ചെയ്യുന്നതോടെ കഥയുടെ ഒന്നാം ഘട്ടം അവസാനിക്കുന്നു.
രണ്ടാം ഘട്ടം മരിയൻ ഹാൾകോമ്പ്, ലേഡി ഗ്ലൈഡ്, കൗണ്ട് ഫോസ്കോ, സർ പെഴ്സിവൽ ഗ്ലൈഡ് എന്നിവരെ ചിത്രീകരിച്ചിരിക്കുന്നു
യൂറോപ്യൻ സഞ്ചാരം കഴിഞ്ഞ് സർ പെഴ്സിവൽ ഗ്ലൈഡും ലേഡി ഗ്ലൈഡും (ലോറ) ഇംഗ്ലണ്ടിൽ തിരിച്ചെത്തുന്നു.
പെഴ്സിവൽ ഗ്ലൈഡിന്റെ ഹാംഷയറിലുള്ള ബ്ലാക്ക് വാട്ടർ പാർക്ക് എന്ന എസ്റ്റേറ്റിലാണ് ഇവർ വസിക്കുന്നത്.
മുൻ നിശ്ചയിച്ചതു പ്രകാരം ലേഡി ഗ്ലൈഡിന് കൂട്ടായി മരിയൻ ഹാൾകോമ്പും ബ്ലാക്ക് വാട്ടർ പാർക്കിൽ താമസിക്കാനെത്തുന്നു.
പെഴ്സിവൽ ഗ്ലൈഡിന്റെ സുഹൃത്തായ കൗണ്ട് ഫോസ്കോയും ഭാര്യയും അതിഥികളായി ഒപ്പം ഇവിടെയുണ്ട്.
മാഡം ഫോസ്കോ, ലോറയുടെ പിതാവായ ഫിലിപ്പ് ഫെയർലിയുടെ സഹോദരിയാണ്.
പെഴ്സിവൽ ഗ്ലൈഡുമായുള്ള ദാമ്പത്യം സന്തോഷപൂർണ്ണമല്ല എന്ന് മരിയൻ, ലോറയിൽ നിന്നും മനസ്സിലാക്കുന്നു.
ഇതേസമയം സാമ്പത്തികപ്രശ്നങ്ങളിൽപ്പെട്ടുഴലുന്ന പെഴ്സിവൽ ഗ്ലൈഡ്, ലോറക്ക് പിതാവ് വഴി ലഭിച്ച വൻ സമ്പാദ്യം തട്ടിയെടുക്കാൻ കൗണ്ട് ഫോസ്കോയുടെ സഹായത്തോടെ വഴികൾ മെനയുന്നു.
ഈ സമയത്ത് ആൻ കാത്തറിക്ക് (വെള്ളവസ്ത്രക്കാരി) ബ്ലാക്ക് വാട്ടർ പാർക്കിൽ പ്രത്യക്ഷപ്പെടുകയും പെഴ്സിവൽ ഗ്ലൈഡുമായി ബന്ധപ്പെട്ട ഒരു രഹസ്യം ലോറയോട് മാത്രമായി വെളിപ്പെടുത്താൻ ശ്രമിക്കുകയും ചെയ്യുന്നു.
എന്നാൽ പെഴ്സിവൽ ഗ്ലൈഡിന്റേയും കൗണ്ട് ഫോസ്കോയുടേയും ഇടപെടൽ മൂലം ആൻ കാത്തറിക്കിന് ദൗത്യം പൂർത്തിയാക്കാൻ സാധിക്കുന്നില്ല.
ലോറക്ക് അപകടം സംഭവിക്കാനിടയുണ്ടെന്ന് മനസ്സിലാക്കി, മരിയൻ ഹാൾകോമ്പ് അവളെ തനിക്കൊപ്പം ലിമ്മറിഡ്ജ് വീട്ടിലേക്ക് കൊണ്ടുപോകാൻ ശ്രമം നടത്തുന്നെങ്കിലും അതിനിടയിൽ മരിയൻ അസുഖബാധിതയായി കിടപ്പിലാകുന്നു.
മരിയൻ ഹാൾകോമ്പിനെ കരുവാക്കി പെഴ്സിവൽ ഗ്ലൈഡ് തന്ത്രപൂർവ്വം ലോറയെ ലിമ്മറിഡ്ജിലേക്ക് ഒറ്റക്ക് പറഞ്ഞയക്കുന്നു.
യാത്രാമദ്ധ്യേ ലണ്ടനിലെ കൗണ്ട് ഫോസ്കോയുടെ വീട്ടിൽ വച്ച് ലേഡി ഗ്ലൈഡ് ഹൃദയാഘാതം മൂലം മരണമടയുന്നു.
ലോറയുടെ സമ്പാദ്യം ഭർത്താവായ പെഴ്സിവൽ ഗ്ലൈഡിനും, മാഡം ഫോസ്കോ വഴി കൗണ്ട് ഫോസ്കോക്കും ലഭിക്കുന്നു.
ലോറയുടെ മരണകാരണത്തെപ്പറ്റി സംശയാലുവായ മരിയൻ ഹാൾകോമ്പ് അന്വേഷണമാരംഭിക്കുന്നു.
ലോറയുടെ മരണസമയത്തുതന്നെ പിടിയിലായ ആൻ കാത്തറിക്ക് വീണ്ടും ഭ്രാന്താലയത്തിൽ പ്രവേശിപ്പിക്കപ്പെട്ടിരുന്നു.
ഭ്രാന്താലയം സന്ദർശിക്കുന്ന മരിയൻ, അവിടെ തടവിലിട്ടിരിക്കുന്നത് ലോറയെയാണെന്നും മരണമടഞ്ഞത് ആൻ കാത്തറിക്ക് ആണെന്നും മനസ്സിലാക്കുന്നു.
മരിയൻ തന്റെ ചെറിയ സമ്പാദ്യത്തിന്റെ വലിയൊരു ഭാഗം ഭ്രാന്താലയത്തിലെ നഴ്സിന് കൈക്കൂലി നൽകി ലോറയെ അവിടെ നിന്നും മോചിപ്പിക്കുന്നു.
എന്നാൽ കുറച്ചുനാളത്തെ ഭ്രാന്താലയത്തിലെ വാസം, ലോറയിൽ വരുത്തിയ മാനസികവും ശാരീരികവുമായ മാറ്റങ്ങൾ മൂലം അവളുടെ അമ്മാവനും ലിമ്മറിഡ്ജിലെ മറ്റുള്ളവരും അവളെ തിരിച്ചറിയുന്നില്ല.
ലോറയായി അഭിനയിക്കുന്ന ആൻ കാത്തറിക്കാണതെന്ന് അവർ കരുതുന്നു.
(ഭ്രാന്താലയത്തിൽ പ്രവേശിപ്പിച്ച ആൻ കാത്തറിക്ക്, ലേഡി ഗ്ലൈഡിനെപ്പോലെ അഭിനയിക്കുന്നു എന്ന് കൗണ്ട് ഫോസ്കോ ഒരു കത്ത് മുൻപ് ലിമ്മറിഡ്ജിലേക്കയച്ചിരുന്നു).
വിഷമസന്ധിയിലായ മരിയൻ ലോറയോടൊപ്പം ലിമ്മറിഡ്ജ് വിട്ട് രഹസ്യമായി വസിക്കാൻ തീരുമാനിക്കുന്നു.
ഇതിനിടെ നാട്ടിൽ തിരിച്ചെത്തിയ വാൾട്ടർ ഹാർട്രൈറ്റ് അവിചാരിതമായി ഇവരെ കണ്ടുമുട്ടുകയും മൂന്നു പേരും ലണ്ടനിൽ അജ്ഞാതവാസം ആരംഭിക്കുന്നു.
ചെറിയ ജോലികൾ ചെയ്ത് നിത്യവൃത്തി നടത്തുന്ന ഹാർട്രൈറ്റ് സാഹസികവും ബുദ്ധിപരവുമായ നീക്കങ്ങളിലൂടെ ഗൂഢാലോചനയുടെ ചുരുളഴിക്കുകയും, ലോറയെ അംഗീകരിപ്പിക്കുകയും ചെയ്യുന്നു.
ഇതിനിടയിൽ ഹാർട്രറ്റ് ലോറയെ വിവാഹം ചെയ്യുകയും, ഇവരുടെ പുത്രൻ ലിമ്മറിഡ്ജിന്റെ അന്തരവകാശിയാകുകയും ചെയ്യുന്നതോടെ കഥയവസാനിക്കുന്നു.
എപ്പിസ്റ്റോളറി ശൈലിയിലുള്ള ഈ നോവൽ പത്തു പേരുടെ അനുഭവക്കുറിപ്പുകൾ, കത്തുകൾ, സാക്ഷ്യപത്രങ്ങൾ തുടങ്ങിയവ കോർത്തിണക്കിയാണ് രചിക്കപ്പെട്ടിരിക്കുന്നത്.
മൂന്നു ഘട്ടങ്ങളായി രചിക്കപ്പെട്ടിട്ടുള്ള ഈ കഥയുടെ ഭൂരിഭാഗവും വാൾട്ടർ ഹാർട്രൈറ്റിന്റെ അനുഭവക്കുറിപ്പാണ്.
മറ്റു രേഖകൾ, തെളിവുകളായി വാൾട്ടർ തന്നെ ശേഖരിക്കുന്നതായാണ് കഥയിൽ പറയുന്നത്.
വാൾട്ടറിനു പുറമേ വിൻസന്റ് ഗിൽമോർ, മരിയൻ ഹാൾകോമ്പ് എന്നിവരുടെ കുറിപ്പുകളാണ് ആദ്യഘട്ടത്തിലുള്ളത്.
ലോറയും പെഴ്സിവൽ ഗ്ലൈഡുമായുള്ള വിവാഹ ഉടമ്പടിയും സ്വത്തിന്റെ അവകാശങ്ങളെക്കുറിച്ചുള്ള വിവരണമാണ് ഗിൽമോറിന്റെ കുറിപ്പുകളിലുള്ളത്.
വാൾട്ടർ ലിമ്മറിഡ്ജ് വിട്ടു പോയതിനു ശേഷം വിവാഹം വരെയുള്ള സംഭവങ്ങളാണ് മരിയന്റെ കുറിപ്പുകളിലെ ഉള്ളടക്കം.
ബ്ലാക്ക് വാട്ടർ പാർക്കിലെ സംഭവബഹുലമായ ജീവിതം വിവരിക്കുന്ന മരിയന്റെ ഡയറിക്കുറിപ്പുകളാണ് രണ്ടാംഘട്ടത്തിന്റെ സിംഹഭാഗവും ഉൾക്കൊള്ളുന്നത്.
മരിയൻ അസുഖബാധിതയായതിനു ശേഷം, ലേഡി ഗ്ലൈഡിന്റെ ലണ്ടൻ യാത്ര, അതിന്റെ സാഹചര്യം, മരണം തുടങ്ങിയവ ഫ്രെഡറിക് ഫെയർലി, ബ്ലാക്ക് വാട്ടർ പാർക്കിലെ കാര്യസ്ഥയായ എലീസ മൈക്കൽസൺ, കൗണ്ട് ഫോസ്കോയുടെ വീട്ടിലെ വെപ്പുകാരിയായ ഹെസ്റ്റർ പിൻഹോൺ എന്നിവരുടെ കുറിപ്പുകളിലൂടെയും വിശദീകരിക്കപ്പെടുന്നു.
മരണം സ്ഥിരീകരിച്ച ഡോക്ടർ, ശവശരീരം കൈകാര്യം ചെയ്ത വ്യക്തി എന്നിവരുടെ സാക്ഷ്യപത്രവും ലിമ്മറിഡ്ജിൽ ശവശരീരം കല്ലറയിലെ കുറിപ്പും ഈ ഘട്ടത്തിൽ ഒപ്പം ഉൾപ്പെടുത്തിയിരിക്കുന്നു.
യാത്രകഴിഞ്ഞ് നാട്ടിൽ തിരിച്ചെത്തുന്ന വാൾട്ടർ ഹാർട്രൈറ്റ് ലോറയുടെ മരണവാർത്തയറിഞ്ഞ് വിലപിക്കുന്ന കുറിപ്പോടെ ഈ ഘട്ടം അവസാനിക്കുന്നു.
മൂന്നാം ഘട്ടത്തിൽ, സംഭവത്തിന്റെ ചുരുളഴിക്കാൻ വാൾട്ടർ ഹാർട്രൈറ്റ് നടത്തുന്ന അന്വേഷണങ്ങൾ, അയാളുടെതന്നെ അനുഭവക്കുറിപ്പുകളിലൂടെ പങ്കുവക്കപ്പെടുന്നു.
ആൻ കാത്തറിക്കിന്റെ അമ്മയായ മിസിസ് കാത്തറിക്കിന്റെ ഒരു കത്ത്, കൗണ്ട് ഫോസ്കോയുടെ കുറ്റസമ്മതം എന്നിവയാണ് ഈ ഘട്ടത്തിലെ മറ്റു രേഖകൾ.
കുറിപ്പുകൾ ൧ the story here presented will be told by more than one pen, as the story of an offence against the laws is told in Court by more than one witness ൨ മരിയൻ ഹാൾകോമ്പിന്റേയും ലോറ ഫെയർലിയുടേയും അമ്മ ഒരാളാണ്.
ലിമ്മറിഡ്ജ് വീട്, ലോറ ഫെയർലിയുടെ പിതാവ് ഫിലിപ്പ് ഫെയർലിയുടെ കുടുംബവീടാണ് അവലംബം പുറത്തേക്കുള്ള കണ്ണികൾ The Women in White എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പ്രസാധനചരിത്രമടക്കമുള്ള വിവരങ്ങൾ
ദ വുമൻ ഇൻ ബ്ലാക്ക് ഇംഗ്ലീഷ് വിലാസം https://ml.wikipedia.org/wiki/The_Woman_In_Black
ജേംസ് വാട്കിൻസ് സംവിധാനം ചെയ്ത് ഡാനിയേൽ റാഡ്ക്ലിഫ് ,സോഫി സ്റ്റുക്കി ,ലിസ് വൈറ്റ് എന്നിവർ പ്രധാന വേഷങ്ങൾ അഭിനയിച്ച് 2012 ഫെബ്രുവരി 3ന് ഹാമ്മർ ഫിലിംസ് പുറത്തിറക്കുന്ന ഇംഗ്ലീഷ് ഭയാനക ചലച്ചിത്രമാണ് ദ വുമൻ ഇൻ ബ്ലാക്ക് പുറത്തേക്കുള്ള കണ്ണികൾ The Woman in Black Official Movie Website Archived 2012-02-20 at the Wayback Machine .
Official UK movie website Archived 2012-02-12 at the Wayback Machine .
The Woman in Black ഇന്റർനെറ്റ് മൂവി ഡാറ്റാബേസിൽ ബോക്സ് ഓഫീസ് മോജോയിൽ നിന്ന് The Woman in Black റോട്ടൻ ടൊമാറ്റോസിൽ നിന്ന് The Woman in Black മെറ്റാക്രിട്ടിക്കിൽ നിന്ന് The Woman in Black
ദ വിഡോസ് ഓഫ് കുള്ളോഡൻ ഇംഗ്ലീഷ് വിലാസം https://ml.wikipedia.org/wiki/The_Widows_of_Culloden Look 47, colloquially known as the Widow's Weeds, a full-length ivory gown in silk tulle and lace with an antlered headdress, worn here by model Raquel Zimmerman in the original runway show
ബ്രിട്ടീഷ് ഫാഷൻ ഡിസൈനർ അലക്‌സാണ്ടർ മക്വീനിന്റെ ഇരുപത്തിയെട്ടാമത്തെ ശേഖരമാണ് ദ വിഡോസ് ഓഫ് കുള്ളോഡൻ (സ്കോട്ടിഷ് ഗെയ്ലിക്: ബാൻട്രൈച്ച് ഡി കുയിൽ ലോഡൈർ), അദ്ദേഹത്തിന്റെ പേരിലുള്ള ഫാഷൻ ഹൗസിന്റെ ശരത്കാല/ശീതകാല 2006 സീസണിൽ നിർമ്മിച്ചതാണ് ഇത്.
വിഡോസ്  അദ്ദേഹത്തിന്റെ സ്കോട്ടിഷ് വംശപരമ്പരയിൽ നിന്ന് പ്രചോദനം ഉൾക്കൊണ്ട അദ്ദേഹത്തിന്റെ ആത്മകഥാപരമായ ശേഖരങ്ങളിലൊന്നായി കണക്കാക്കപ്പെടുന്നു.
സ്കോട്ട്ലൻഡും ഇംഗ്ലണ്ടും തമ്മിലുള്ള പ്രധാന സംഘട്ടനമായി പലപ്പോഴും കാണപ്പെടുന്ന, കല്ലോഡൻ യുദ്ധത്തിലെ (1746) വിധവകളുടെ പേരിലാണ് ഇത് അറിയപ്പെടുന്നത്.
വിഡോസ് മക്വീൻ ഫാമിലി ടാർട്ടൻ, പരമ്പരാഗത വന്യജന്തുപാലകരുടെ വസ്‌ത്രത്തിനുള്ള നല്ല കമ്പിളിത്തുണി ഹൈലാൻഡ് വസ്ത്രധാരണത്തിൽ നിന്ന് എടുത്ത മറ്റ് ഘടകങ്ങൾ എന്നിവ വ്യാപകമായി ഉപയോഗിക്കുന്നു.
ചരിത്രപരമായ ഘടകങ്ങൾ വിക്ടോറിയൻ കാലഘട്ടത്തിന്റെയും 1950 കളിലെയും ഫാഷനെയും പ്രതിഫലിപ്പിച്ചു.
ശേഖരത്തിന്റെ റൺവേ ഷോ 2006 മാർച്ച് 3-ന് പാരീസ് ഫാഷൻ വീക്കിൽ അരങ്ങേറി.
ഇത് മക്വീന്റെ സുഹൃത്തും കാവ്യദേവതയുമായ ഇസബെല്ല ബ്ലോയ്ക്ക് സമർപ്പിച്ചു.
ഈ ഷോ മക്ക്വീനിന്റെ നാടകീയതയിലേക്കുള്ള തിരിച്ചുവരവ് അടയാളപ്പെടുത്തി.
രണ്ട് മുൻ സീസണുകളിലെ ഷോകൾ താരതമ്യേന പരമ്പരാഗതമായിരുന്നു.
വിഡോസ് ചതുരാകൃതിയിലുള്ള ഒരു സ്റ്റേജിന്റെ മധ്യത്തിൽ ഒരു ഗ്ലാസ് പിരമിഡ് അവതരിപ്പിച്ചു.
അമ്പത്തിയൊന്ന് മേളങ്ങൾ ഏകദേശം മൂന്ന് ഘട്ടങ്ങളിലായി അവതരിപ്പിച്ചു.
ഗ്ലാസ് പിരമിഡിനുള്ളിൽ പ്രദർശിപ്പിച്ച  ഇംഗ്ലീഷ് മോഡൽ കേറ്റ് മോസിന്റെ പെപ്പർസ് ഗോസ്റ്റ് എന്ന മായാദർശനത്തോടെ അവസാനിച്ചു.
Notes References Bibliography Books {{ cite book }} :  CS1 maint: unrecognized language ( link ) Journals External links Alexander McQueen | Women's Autumn/Winter 2006 | Runway Show യൂട്യൂബിൽ Production stills and concept art from designer Joseph Bennett
ദ വിർജിൻ വിത്ത് ഏഞ്ചൽസ് ഇംഗ്ലീഷ് വിലാസം https://ml.wikipedia.org/wiki/La_Vierge_aux_anges
ദി സോങ് ഓഫ് ഏഞ്ചൽസ് എന്നും അറിയപ്പെടുന്ന ദ വിർജിൻ വിത്ത് ഏഞ്ചൽസ് (French: La Vierge aux anges) ഫ്രഞ്ച് കലാകാരനായ വില്യം അഡോൾഫ് ബോക്വറൌ ചിത്രീകരിച്ച 213.4 × 152.4 സെന്റീമീറ്റർ വലിപ്പമുള്ള ഒരു എണ്ണച്ചായചിത്രം ആണ്.
ഫോറസ്റ്റ് ലാൻ മ്യൂസിയത്തിൽ ഈ ചിത്രം പ്രദർശിപ്പിച്ചിരിക്കുന്നു.
തന്റെ യഥാതഥമായ ചിത്രങ്ങളിലിൽ അദ്ദേഹം പുരാണരംഗങ്ങൾ ചിത്രീകരിക്കുകവഴി ക്ലാസിൿ രംഗങ്ങൾക്ക്, സവിശേഷമായി സ്ത്രീശരീരചിത്രീകരണങ്ങൾക്ക് അദ്ദേഹം നവീനഅർത്ഥങ്ങൾ പകർന്നുനൽകി.
മാരുന്ന അഭിരുചികളാൽ ഇരുപതാം നൂറ്റാണ്ടിന്റെ ആദ്യമാകുമ്പോഴേക്കും ബോഗുറേയ്ക്കും അദ്ദേഹത്തിന്റെ രചനകൾക്കും സ്വീകാര്യത കുറഞ്ഞുവന്നു.
ദ വിലോ ട്രീ
മജീദ് മജീദി സംവിധാനവും നിർമ്മാണവും നിർവഹിച്ച് 2005-ൽ പുറത്തിറങ്ങിയ ഒരു ഇറാനിയൻ ചലച്ചിത്രമാണ് ദ വിലോ ട്രീ ( പേർഷ്യൻ : بید مجنون, മലയാളം : വിലോ മരം ).
8 വയസ്സുള്ളപ്പോൾ കാഴ്ച നഷ്ടപെട്ട യൂസഫിന്റെ കഥയാണ്‌ ചിത്രം പറയുന്നത്.
ഒരു ഓപ്പെറേഷനിലൂടെ തിരികെ ലഭിക്കുന്ന കാഴ്ച അയാളുടെ ജീവിതം അപ്പാടെ മാറ്റിമറിക്കുന്നു.
2004 ഫെബ്രുവരി 10 മുതൽ 2004 ഓഗസ്റ്റ്‌ 10 വരെ ടെഹ്റാനിലും പാരീസിലു മായിരുന്നു ചിത്രീകരണം.
കഥാപാത്രങ്ങൾ പർവേസ് പരസ്തു - യൂസഫ്‌ റോയ തേയ്മൌര്യൻ - റോയ മൊഹമ്മദ്‌ അമീർ നാജി - മൊരേസാ അവലംബങ്ങൾ പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് The Willow Tree ഇന്റർനെറ്റ് മൂവി ഡാറ്റാബേസിൽ
ദ വിസെഡ് ഒവ് ഒസ് ഇംഗ്ലീഷ് വിലാസം https://ml.wikipedia.org/wiki/The_Wizard_of_Oz_(1939_film)
1939-ൽ, എം ജി എം നിർമിച്ച് വിക്റ്റർ ഫ്ലെമിങ് സംവിധാനം ചെയ്ത ഒരു അമേരിക്കൻ സിനിമയാണ് ദ വിസെഡ് ഒവ് ഒസ് .
എൽ. ഫ്രാങ്ക് ബോമിന്റെ ഓസ്കൃതികളെ ഉപജീവിച്ച് ഉണ്ടായ സിനിമകളിൽ ഏറ്റവും പ്രശസ്തമായ സിനിമയാണിത്.
കലാപരവും സങ്കേതികവുമായ മികവിനു ഈ ചിത്രം ഒരുപാട് ബഹുമതികൾ നേടി.
ടെക്നികളറിലും ബ്ലാക്ക് ആൻഡ് വൈറ്റിലുമായാണ് ചിത്രം പൂർത്തിയാക്കിയത്.
കഥാനായിക ഡോറൊത്തിയുടെ സങ്കല്പലോകം കളറിലും, കാൻസാസിലെ ഭാഗങ്ങൾ അല്ലാതെയും ചിത്രീകരിച്ചിരിക്കുന്നു.
40കളിൽ സാങ്കേതികമായി ഒരത്ഭുതമായിരുന്ന ഈ സിനിമ അക്കാലം വരെ എം ജി എം നിമിച്ച സിനിമകളിൽ ഏറ്റവും ചിലവേറിയ സിനിമയായിരുന്നു.2000000 ഡോളറോളം ഇതിനായി ചിലവഴിച്ചെങ്കിലും ബോക്സോഫീസിൽ പ്രതീക്ഷിച്ച അത്ര വിജയം നേടാൻ കഴിഞില്ല.
പക്ഷേ രണ്ടാം ലോകമഹായുദ്ധാനന്തരം സിനിമ വൻ വിജയമാവുകയും അമേരിക്കൻ ജനപ്രിയ സംസ്കാരത്തിൽ ഇതിഹാസതുല്യമായ ഒരു സ്താനം കൈവരിക്കുകയും ചെയ്തു.
പീപ്പിൽ മാഗസിന്റെ നിരീക്ഷണപ്രകാരം ഏറ്റവും കൂടുതൽ ആളുകൾ കണ്ട ചലച്ചിത്രമാണിത്.
ഇതുവരെ നിർമ്മിക്കപ്പെട്ടതിൽ ഏറ്റവും മികച്ച ഫാന്റസിചിത്രങ്ങളിലൊന്നായും ഇത് ഏണ്ണപ്പെടുന്നു.
1939-ലെ അക്കാദമിപുരസ്കാരത്തിൽ വിസെഡ് ഒവ് ഒസ്നു മികച്ചചിത്രത്തിനടക്കം ആറു നോമിനേഷനുകൾ ലഭിച്ചു.
അതിൽ രണ്ടെണ്ണം ലഭിച്ചു.
മികച്ച ചിത്രത്തിനുള്ള സമ്മാനം ലഭിച്ചത് ഫ്ലെമിങിന്റെ തന്നെ ഗോൺ വിത്ത് ദ വിൻഡിനായിരുന്നു .
നോവലിൽനിന്നുമുള്ള വ്യത്ത്യാസം
ഫ്രാങ്ക്ബോമിന്റെ നോവലിനെ ഉപജീവിച്ചാണു ചലച്ചിത്രം തയ്യാറാക്കിയിരുന്നതെങ്കിലും രണ്ടും തമ്മിൽ കാതലായ ചില വ്യത്ത്യാസങ്ങളുണ്ട്.
നോവലിൽ മായാവികളും,മാന്ത്രികലോകവുമൊക്കെ യഥാർത്ഥമാണെങ്കിൽ ചലച്ചിത്രത്തിൽ ഇതൊക്കെ ഡോറൊത്തിയുടെ സ്വപ്നത്തിലാണ് സംഭവിക്കുന്നത്.
നോവലിൽ നിന്ന് വ്യത്ത്യസ്തമായി ചലച്ചിത്രത്തിൽ വടക്കുദേശത്തെ മന്ത്രവാദിയും, ഗ്ലിന്റയുംകൂടെ ഒരൊറ്റക്കഥാപാത്രമാണ്.
അവലംബം ↑ {{ cite web }} : Check date values in: | accessdate= ( help ) CS1 maint: bot: original URL status unknown ( link ) ↑ http://www.imdb.com/year/1939/ ↑ http://www.loc.gov/exhibits/oz/ozsect2.html
ദ വിർജിൻ ആന്റ് ചൈൽഡ് വിത്ത് റ്റൂ ഏഞ്ചൽസ് (ആൻഡ്രിയ ഡെൽ വെറോച്ചിയോ) ഇംഗ്ലീഷ് വിലാസം https://ml.wikipedia.org/wiki/The_Virgin_and_Child_with_Two_Angels_(Andrea_del_Verrochio)
ഇറ്റാലിയൻ നവോത്ഥാന ചിത്രകാരൻ ആൻഡ്രിയ ഡെൽ വെറോച്ചിയോ 1467–1469 നും ഇടയിൽ ചിത്രീകരിച്ച ഒരു ടെമ്പറ പാനൽ ചിത്രമാണ് ദ വിർജിൻ ആന്റ് ചൈൽഡ് വിത്ത് റ്റൂ ഏഞ്ചൽസ് .
യുണൈറ്റഡ് കിംഗ്ഡത്തിലെ ലണ്ടനിലെ നാഷണൽ ഗാലറിയിൽ ഈ ചിത്രം സംരക്ഷിരിക്കുന്നു.
ഫിലിപ്പോ ലിപ്പിയുടെ ലിപ്പിന (സി. 1465) എന്ന ചിത്രത്തിൽ നിന്നാണ് ഈ ചിത്രത്തിന്റെ പ്രമേയം ഉടലെടുത്തത്.
രണ്ട് കുഞ്ഞു മാലാഖമാരുടെ സഹായത്തോടെ മറിയ കുഞ്ഞ് യേശുവിനെ പിടിച്ചിരിക്കുന്നതായി ചിത്രീകരിച്ചിരിക്കുന്നു.
ഹോർട്ടസ് കൺക്ലസസിനെ സൂചിപ്പിക്കുന്ന ഒരു മാർബിൾ കെട്ടിന്റെ ചുറ്റളവിലാണ് ഈ രംഗം ചിത്രീകരിച്ചിരിക്കുന്നത്.
പശ്ചാത്തലത്തിൽ, ഒരു ഭൂപ്രദേശവും കാണാം.
സാന്ദ്രോ ബോട്ടിസെല്ലി ഈ ചിത്രത്തിൽ നിന്ന് പ്രചോദനം ഉൾക്കൊണ്ട് (ഈ ചിത്രം പുനർനിർമ്മാണത്തിൽ വെറോച്ചിയോയുടേതാണെന്ന് സ്ഥിരീകരിച്ചിരുന്നു) ചിത്രീകരിച്ച മഡോണ ആന്റ് ചൈൽഡ് വിത്ത് റ്റു ഏഞ്ചൽസ് ഇപ്പോൾ നേപ്പിൾസിലെ കപ്പോഡിമോണ്ട് മ്യൂസിയത്തിൽ പ്രദർശിപ്പിച്ചിരിക്കുന്നു.
ദ വീക്കന്റ്
ഒരു കനേഡിയൻ ഗായകനും സംഗീത സംവിധായകനുമാണ് ഏബൽ മക്കോനൻ ടെസ്ഫയെ എന്ന ദ വീക്കെന്റ് .
2010 ന്റെ അവസാനത്തിൽ, ആബേൽ അജ്ഞാതമായി തന്റെ പാട്ടുകൾ യൂട്വൂബിൽ ' ' ദ വീക്കെന്റ് ' ' എന്ന പേരിൽ അപ്ലോഡ് ചെയ്യാൻ തുടങ്ങി.
ഇതിലൂടെ ശ്രദ്ധ  നേടിയ ഇദ്ദേഹം തുടർന്ന് ഒമ്പത് ഗാനങ്ങൾ അടങ്ങിയ മൂന്ന് മിക്സ് ടേപ്പ് പുറത്തിറക്കുകയും വിമർശക പ്രീതി പിടിച്ചുപറ്റുകയും ചെയ്തു.
2011 ൽ തന്റെ ആദ്യ ആൽബം പുറത്തിറക്കിയ ഇദ്ദേഹത്തിന്റെ രണ്ടാമത്തെ ആൽബം ' ' ബ്യൂട്ടി ബിഹൈൻഡ് മാഡ്നസ്സ് ' ' വലിയ വിജയമായിരുന്നു.
അമേരിക്കൻ ബിൽബോർട് ഹോട്ട് 100 ചാർട്ടിൽ ഒന്നാം സ്ഥാനത്തെത്തിയ ഈ ആൽബം ദ വീക്കെന്റിനു രണ്ട് ഗ്രാമി പുരസ്കാരവും ഒരു ഓസ്കാർ നാമനിർദ്ദേശവും നേടി കൊടുത്തു.
നോലാൻ ബുഷ്നെൽ ഇംഗ്ലീഷ് വിലാസം https://ml.wikipedia.org/wiki/Nolan_Bushnell
നോലാൻ ബുഷ്നെൽ (ജനനം:1943)ഒരു അമേരിക്കൻ വ്യവസായിയും ഇലക്ട്രിക്കൽ എഞ്ചിനീയറുമാണ്.
വീഡിയോ ഗെയിമുകളുടെ പിതാവായാണ് നോലാൻ ബുഷ്നെൽ അറിയപ്പെടുന്നത്.
പ്രശസ്ത വീഡിയോ ഗെയിം കണ്ട്രോൾ നിർമ്മാണ കമ്പനിയായിരുന്ന അടാരിയുടെ സ്ഥാപകനും ബുഷ്നെല്ലാണ്.
ആദ്യത്തെ ഗെയിം കൺസോൾ എന്ന് വിശേഷിപ്പിക്കാവുന്ന അടാരി 2600 എന്ന വീഡിയോ കമ്പ്യൂട്ടർ സിസ്റ്റം പുറത്തിറക്കി.
പോംഗ് എന്ന വീഡിയോ ഗെയിം അടാരി പുറത്തിറക്കി അനവധി കമ്പനികൾ തുടങ്ങിയ ബുഷ്നെല്ലാണ് ലോകത്തിൽ ആദ്യമായി മാപ്പുകൾ ഡിജിറ്റൽ രൂപത്തിലാക്കിയ ഇടിഎകെ(ETAK) എന്ന കമ്പനിയും സ്ഥാപിച്ചത്.
ചക്ക് ഇ ചീസിന്റെ പിസ്സ ടൈം തിയറ്റർ ശൃംഖലയും തുടങ്ങി.
വീഡിയോ ഗെയിം ഹാൾ ഓഫ് ഫെയിമിലേക്കും കൺസ്യൂമർ ഇലക്ട്രോണിക്‌സ് അസോസിയേഷൻ ഹാൾ ഓഫ് ഫെയിമിലേക്കും അദ്ദേഹത്തെ ഉൾപ്പെടുത്തിയിട്ടുണ്ട്, ബാഫ്റ്റ ഫെലോഷിപ്പും നേഷൻസ് റെസ്റ്റോറന്റ് ന്യൂസ് "ഇന്നവേറ്റർ ഓഫ് ദ ഇയർ" അവാർഡും ലഭിച്ചു, കൂടാതെ ന്യൂസ് വീക്കിന്റെ "അമേരിക്കയെ മാറ്റിയ 50 പുരുഷന്മാരിൽ" ഒരാളായി തിരഞ്ഞെടുക്കപ്പെട്ടു.